Document ID: 32000R1477

Nariadenie Komisie (ES) č. 1477/2000
z 10. júla 2000
stanovujúce znížené sadzby poľnohospodárskych komponentov a dodatočné clá uplatňované od 1. júla 2000 na dovozy tovaru do spoločenstva, upravené nariadením Rady (ES) č. 3448/93 podľa európskych dohôd
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 3448/93 zo 6. decembra 1993, ktoré stanovuje obchodné dohody vzťahujúce sa na určitý tovar ako výsledok spracovania poľnohospodárskych výrobkov [1], naposledy zmenené a doplnené nariadením (ES) č. 2491/98 [2], a najmä jeho článok 7,
keďže:
(1) Protokol 3 o obchode so spracovanými poľnohospodárskymi výrobkami medzi Českou republikou a spoločenstvom bol zmenený a doplnený Protokolom upravujúcim európsku dohodu s Českou republikou s ohľadom na rozširovanie a Uruguajské kolo [3], ktorý nadobudol platnosť 1. decembra 1998.
(2) Protokol 3 o obchode so spracovanými poľnohospodárskymi výrobkami medzi Slovenskou republikou a spoločenstvom bol zmenený a doplnený Protokolom upravujúcim Európsku dohodu so Slovenskou republikou s ohľadom na rozširovanie a Uruguajské kolo [4], ktorý nadobudol platnosť 1. novembra 1998.
(3) Protokol 3 o obchode so spracovanými poľnohospodárskymi výrobkami medzi Maďarskou republikou a spoločenstvom bol zmenený a doplnený Protokolom upravujúcim Európsku dohodu s Maďarskou republikou s ohľadom na rozširovanie a Uruguajské kolo [5], ktorý nadobudol platnosť 1. januára 1999.
(4) Protokol 3 o obchode so spracovanými poľnohospodárskymi výrobkami medzi Rumunskom a spoločenstvom bol zmenený a doplnený Protokolom upravujúcim Európsku dohodu s Rumunskom s ohľadom na rozširovanie a Uruguajské kolo [6], ktorý nadobudol platnosť 1. januára 1999.
(5) Protokol č. 3 o obchode so spracovanými poľnohospodárskymi výrobkami medzi Bulharskom a spoločenstvom bol zmenený a doplnený Protokolom upravujúcim Európsku dohodu s Bulharskom s ohľadom na rozširovanie a Uruguajské kolo [7], ktorý nadobudol platnosť 1. júla 2000.
(6) Protokol č. 2 o obchode so spracovanými poľnohospodárskymi výrobkami bol zmenený a doplnený Protokolom meniacim a doplňujúcim Európsku dohodu s Estónskou republikou [8], ktorý nadobudol platnosť 1. septembra 1999.
(7) Protokol č. 2 o obchode so spracovanými poľnohospodárskymi výrobkami bol zmenený a doplnený Protokolom meniacim a doplňujúcim Európsku dohodu s Litovskou republikou [9], ktorý nadobudol platnosť 1. septembra 1999.
(8) Protokol č. 2 o obchode so spracovanými poľnohospodárskymi výrobkami bol zmenený a doplnený Protokolom meniacim a doplňujúcim Európsku dohodu s Lotyšskou republikou [10], ktorý nadobudol platnosť 1. marca 2000.
(9) Clá, ktoré sú stanovené týmito opatreniami, nesmú prevýšiť clá uplatniteľné podľa Spoločného colného sadzobníka.
(10) Nariadenie Komisie (ES) č. 1460/96 [11], zmenené a doplnené nariadením (ES) č. 2495/97 [12], stanovuje podrobné pravidlá zavádzania preferenčných obchodných dojednaní uplatňujúcich sa na určitý tovar ako výsledok spracovania poľnohospodárskych výrobkov podľa článku 7 nariadenia (ES) č. 3448/93,
PRIJALA TOTO NARIADENIE:
Článok 1
Toto nariadenie ustanovuje znížené sadzby poľnohospodárskych komponentov a zodpovedajúce znížené dodatočné clá, ktoré sa budú uplatňovať od 1. júla 2000 na dovozy tovaru uvedeného v nariadení (ES) č. 3448/93, pre ktoré je stanovené zníženie v poľnohospodárskom komponente preferenčnými dohodami uzatvorenými s príslušnými krajinami.
Článok 2
Sumy uvedené v prílohách I a II sa budú uplatňovať na dovozy z Českej republiky za podmienok ustanovených podľa Protokolu 3 Dohody o obchode a opatreniach súvisiacich s obchodom uzavretej s Českou republikou.
Sumy uvedené v prílohách III a IV sa budú uplatňovať na dovozy zo Slovenskej republiky za podmienok ustanovených podľa Protokolu 3 Dohody o obchode a opatreniach súvisiacich s obchodom uzavretej so Slovenskou republikou.
Sumy uvedené v prílohách V, VI, VII a VIII sa budú uplatňovať na dovozy z Maďarskej republiky za podmienok ustanovených podľa Protokolu 3 Dohody o obchode a opatreniach súvisiacich s obchodom uzavretej s Maďarskou republikou.
Sumy uvedené v prílohách IX a X sa budú uplatňovať na dovozy z Rumunska za podmienok ustanovených podľa Protokolu 3 Dohody o obchode a opatreniach súvisiacich s obchodom uzavretej s Rumunskom.
Sumy uvedené v prílohách XI a XII sa budú uplatňovať na dovozy z Bulharska za podmienok ustanovených podľa Protokolu 3 Dohody o obchode a opatreniach súvisiacich s obchodom uzavretej s Bulharskom.
Sumy uvedené v prílohách XIII a XIV sa budú uplatňovať na dovozy z Estónskej republiky za podmienok ustanovených podľa Protokolu 2 Dohody o obchode a opatreniach súvisiacich s obchodom uzavretej s Estónskou republikou.
Sumy uvedené v prílohách XV a XVI sa budú uplatňovať na dovozy z Litovskej republiky za podmienok ustanovených podľa Protokolu 2 Dohody o obchode a opatreniach súvisiacich s obchodom uzavretej s Litovskou republikou.
Sumy uvedené v prílohách XVII a XVIII sa budú uplatňovať na dovozy z Lotyšskej republiky za podmienok ustanovených podľa Protokolu 2 Dohody o obchode a opatreniach súvisiacich s obchodom uzavretej s Lotyšskou republikou.
Článok 3
Toto nariadenie nadobudne účinnosť v deň svojho uverejnenia v Úradnom vestníku Európskych spoločenstiev.
Uplatňovať sa bude od 1. júla 2000.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 10. júla 2000

Labels: 17
5
3
6
18
15